google/wiki40b huggingface dataset:
Όρσο (δόγης)

Βιογραφία

Τρίτος Δόγης της Δημοκρατίας της Βενετίας σύμφωνα με την παράδοση (ωστόσο, ο πρώτος γνωστός Δόγης με βάση τα διαθέσιμα αρχεία της εποχής) του οποίου η έδρα βρισκόταν στην Ερακλέα, ανέλαβε την εξουσία σε μία περίοδο κατά την οποία υπήρχαν θρησκευτικές αναταραχές που εξαπλώθηκαν σε όλη την βυζαντινή Ιταλία μετά το Διάταγμα της Εικονομαχίας του αυτοκράτορα Λέοντα Γ΄ στο οποίο αντιτάχθηκαν ο Πάπας Γρηγόριος Β΄ και η Δυτική Εκκλησία. Η εκλογή του από τον κλήρο και τον λαό της Βενετίας, αψηφώντας την αυτοκρατορική βούληση, αποτέλεσε μια πράξη στασιασμού.
Ο Όρσο περιγράφεται από τους ιστορικούς σαν "πολεμικός άντρας", στην εποχή του σημειώθηκε μεγάλη πρόοδος στα στρατιωτικά και ναυτικά θέματα. Οι στόχοι του ήταν να ενισχύσει το ναυτικό απέναντι στην απειλή των Λομβαρδών που έκαναν την εποχή εκείνη σκληρές επιδρομές. Ενίσχυσε επιπλέον σημαντικά την στρατιωτική εκπαίδευση, ίδρυσε στην Εράκλεια ειδική σχολή στην οποία οι νέοι ειδικεύτηκαν στην εξάσκηση του τόξου και του βέλους.
Το 727, οι Λομβαρδοί επιτέθηκαν στο Εξαρχάτο και την Πεντάπολη, καθώς και την Βενετία. Έχοντας δεχτεί έκκληση από τον Πάπα, οι Ενετοί πήραν μέρος στον πόλεμο και μαζί με τους Βυζαντινούς, με μια από κοινού επίθεση, απελευθέρωσαν την Ραβέννα: η σημαντική αυτή στρατιωτική νίκη έγινε γνωστή σε όλη την Ιταλία.
Πέραν της προσωπικής επιτυχίας που αποτέλεσε η νίκη αυτή για τον Όρσο, έλαβε από το Βυζάντιο τον τιμητικό τίτλο του υπάτου τον οποίον οι χρονικογράφοι στην πορεία πρόσθεσαν στο όνομά του και σε αυτό των απογόνων του. Ο τιμητικός αυτός τίτλος έδειχνε τους ισχυρούς δεσμούς που εξακολουθούσαν να υφίστανται μεταξύ Βενετίας και Βυζαντίου και οι οποίοι εκφράστηκαν συμβολικά μέσω της χρήσης στην Βενετία του δουκικού τελετουργικού το οποίο ήταν εμπνευσμένο από το αυτοκρατορικό πρωτόκολλο ή του δουκικού παρεκκλησιού το οποίο υπήρξε, έως το 1807, η Βασιλική του Αγίου Μάρκου καθώς και, όπως ήταν λογικό, στις εμπορικές συναλλαγές.

Διαδοχή των magistri militum

Το 737, ο Όρσο Ιπάτο δολοφονήθηκε και ο γιος του Ντιοντάτο εξορίστηκε, πιθανότατα μετά την αποκάλυψη συνωμοσίας των Λομβαρδών σε βάρος του Βυζαντίου, κάτι το οποίο είχε ως αποτέλεσμα την επιβολή για διάρκεια πέντε ετών του καθεστώτος του magister militum στην Βενετία. Ο Ντομένικο Λεόνε ήταν ο πρώτος που ανέλαβε το αξίωμα αυτό, Φελίτσε Κορνιόλα τον διαδέχτηκε το 738, ενώ στη συνέχεια διαδοχικά, ο Ντιοντάτο, γιος του Όρσο Ιπάτο το 739, ο Τζιοβιάνο Τσεπανίκο, ταυτόχρονα ύπατος, το 740 και, τέλος, ο Τζιοβάνι Φαμπριτσιάκο το 741, ο οποίος τυφλώθηκε και εξορίστηκε όταν ο λαός επανέφερε τον θεσμό του Δόγη με την εκλογή του Τεοντάτο Ιπάτο.

Διάφορα

Ορισμένοι ιστορικοί ισχυρίζονται ότι η απελευθέρωση της Ραβέννας έλαβε χώρα στην διάρκεια του magister militum του Ιοβιανού και γι'αυτόν τον λόγο και έλαβε τον τίτλο του υπάτου. 
Από τον Όρσο έλκουν την καταγωγή τους οι ενετικές οικογένειες των Ορσεόλο, των Ντάντολο και των Μπραγκαντίν.
Το τέλος του Όρσο Ιπάτο έδωσε ερεθίσματα στην φαντασία αρκετών λιγότερο γνωστών συγγραφέων, μεταξύ αυτών οι Τζιοβάνι Πιντεμόντε και Αντόν Τζουζέπε Σπινέλι, οι οποίοι συνέγραψαν δύο τραγωδίες, την πρώτη το 1797 και την δεύτερη το 1854.
Μπάγκουα Ντουάτζ

Η Μπάγκουα Ντουάτζ (Χίντι: भगवा ध्वज, Bhagwā Dhwaj) είναι σημαία με χρώμα σαφράν, η οποία έχει χρησιμοποιηθεί από πολλές Ινδουιστικές πολιτικές οντότητες στην ιστορία της Ινδίας.
Η σημαία χρησιμοποιήθηκε ιστορικά ως η σημαία των Μαράτα, με "ένα άσπρο ανάποδο τρίγωνο στα δεξιά και βαθύ πορτοκαλί χρώμα, εμβληματικό των οπαδών του Μαχαντέβα."
Χερσικράτης

Στην ελληνική μυθολογία με το όνομα Χερσικράτης είναι γνωστός ένας απόγονος του οίκου των Βακχιδών της Κορίνθου. Σύμφωνα με την παράδοση, ο Χερσικράτης υπήρξε ένας από τους Κορίνθιους που αποίκησαν τη νήσο Κέρκυρα. Αυτό έγινε όταν ο Κύψελος, γιος του Ηετίωνα, πήρε την εξουσία στην Κόρινθο ως τύραννος και εκτόπισε τους Βακχίδες (Παυσανία Κορινθιακά, 4, 4).
34α Annie Awards

Η τελετή για τα 34α Annie Awards διεξήχθη το 2007, στο Alex Theatre της Καλιφόρνιας.
Οι νικητές με έντονο χρώμα.
Α.Ο.Κ. Κέρκυρα

Ίδρυση

Δημιουργήθηκε τον Ιούλιο του 2013 με συγχώνευση ή συνένωση του επαγγελματικού τμήματος ποδοσφαίρου του ΑΟ Κέρκυρα, το οποίο είχε μόλις υποβιβαστεί στη Φούτμπολ Λιγκ, και του ΑΟ Κασσιόπης (ή Κασσιώπης, με τελικό -ς) που είχε πετύχει την άνοδό του στην ίδια κατηγορία. Το νέο σωματείο φέρει το ΑΦΜ (Αριθμό Φορολογικού Μητρώου) του ΑΟ Κασσιόπης,   η δε επωνυμία του εμπεριέχει τη δική του σύμφωνα με απόφαση του τοπικού Πρωτοδικείου από τον Οκτώβριο του 2013 και σε αντίθεση με την αίτηση αναγνώρισης ως Ποδοσφαιρική & Αθλητική Ένωση «Κέρκυρα» που είχαν υποβάλει οι εμπνευστές της κίνησης.

Ιστορία

Την πρώτη αγωνιστική περίοδο της ύπαρξής του, ο ΑΟΚ αναδείχθηκε πρωταθλητής Βορείου ομίλου 2013-14 της Φούτμπολ Λιγκ και καταλαμβάνοντας τη 2η θέση μεταξύ 8 στους αγώνες κατάταξης (play-off) που ακολούθησαν, προβιβάστηκε στην ανώτερη κατηγορία του ελληνικού ποδοσφαίρου.
Την περίοδο 2014–15 τερμάτισε στη 10η θέση, εξασφαλίζοντας την παραμονή του για την επόμενη χρονιά, αποβλήθηκε όμως από το πρωτάθλημα λόγω παράτυπης μεταβίβασης μετοχών. Ως ποινή από την Ελληνική Ποδοσφαιρική Ομοσπονδία, επιβλήθηκε ο υποβιβασμός της ομάδας στη Φούτμπολ Λιγκ, αντί του Λεβαδειακού.
Την περίοδο 2015–16 τερμάτισε στη 2η θέση, εξασφαλίζοντας την επιστροφή του στην Α' Εθνική κατηγορία. Στο πρωτάθλημα της περιόδου 2016-17 τερμάτισε στη 10η θέση.

Έδρα

Εδρεύει στο Δημοτικό Στάδιο Κέρκυρας, το οποίο είναι τμήμα του ΕΑΚ (Εθνικό Αθλητικό Κέντρο) Κέρκυρας.

Έμβλημα

Η «Απήδαλος Ναυς» αποτελεί το έμβλημα του συλλόγου.

Χρώματα

Χρώματα της ομάδας είναι το κόκκινο και το μπλε.
Τόχαροι

Ονοματολογία

Γύρω στις αρχές του 20ου αιώνα μ.Χ., οι αρχαιολόγοι ανακάλυψαν στις οάσεις της κοιλάδας Ταρίμ έναν αριθμό χειρογράφων γραμμένων σε δύο στενά σχετιζόμενες αλλά έως τότε άγνωστες ινδοευρωπαϊκές γλώσσες. Ακόμα ένα κείμενο ανακαλύφθηκε στην ίδια περιοχή, ένα βουδιστικό κείμενο σε αρχαία Τουρκικά, που περιελάμβανε τμήμα που ανέφερε ότι το κείμενο είχε μεταφραστεί από τη Σανσκριτική στην αρχαία Τουρκική με τη μεσολάβηση μιας τόξρι γλώσσας, για την οποία ο Φρίντριχ Β.Κ. Μύλλερ υπέθεσε ότι ήταν η ονομασία μίας εκ των δύο πρόσφατα ανακαλυφθεισών ινδοευρωπαϊκών γλωσσών. 
Ο Μύλλερ ονόμασε τις δύο αυτές νεοανακαλυφθείσες γλώσσες τοχαρικές (γερμανικά: Tocharisch), συσχετίζοντας τον όρο τόξρι με το εθνωνύμιο Τόχαροι (Πτολεμαίος, Βιβλίο Στ΄, 11, 6, 2ος αιώνας μ.Χ.), που είχε αποδοθεί από το Στράβωνα σε μία από τις σκυθικές φυλές που λυμαίνονταν το ελληνιστικό βασίλειο της Βακτριανής (σημερινό Αφγανιστάν και Πακιστάν) το δεύτερο μισό του 2ου αιώνα π.Χ. Ο όρος τόξρι με τη σειρά του ήλκυε την καταγωγή του από τα ινδοϊρανικά, με τον όρο Τοχαριστάν να αναφέρεται στη Βακτριανή της 1ης χιλιετίας μ.Χ., εξού και η επαρχία Ταχάρ του Αφγανιστάν. 
Οι Τόχαροι συνήθως συνδέονται από σύγχρονους επιστήμονες με τους Γιουέ-τσι των κινεζικών χρονικών, που ίδρυσαν την Αυτοκρατορία των Κουσάν. Οι άνθρωποι όμως αυτοί γνωρίζουμε σήμερα ότι μιλούσαν τη Βακτριανή, μια ανατολική ιρανική γλώσσα, αρκετά διαφορετική από τις τοχαρικές γλώσσες του Μύλλερ, με αποτέλεσμα οι ισχυρισμοί του τελευταίου περί σύνδεσής τους με τους Τόχαρους του Στράβωνα, να αποτελούν σήμερα μειοψηφία μεταξύ των ιστορικών. Ειδικότερα, οι τοχαρικές γλώσσες του Μύλλερ θεωρούνται κλάδος του δυτικού ινδοευρωπαϊκού κλάδου (άρα όχι Σκύθες) και όχι του ανατολικού ινδοευρωπαϊκού. Παρόλα αυτά, οι λέξεις τοχαρική και Τόχαροι παραμένουν οι καθιερωμένοι όροι για τις γλώσσες των χειρογράφων της κοιλάδας Ταρίμ και για τους ανθρώπους που τις δημιούργησαν.
Το εκπληκτικό στη γλώσσα των Τόχαρων είναι ότι πιθανόν αποτελούν τους Ευρωπαίους εκείνους που έφτασαν πιο βαθιά στην Ασία, μέχρι τα σύνορα της Κίνας, γι' αυτό και η έκπληξη των επιστημόνων όταν κατάλαβαν ότι η γλώσσα τους ανήκει στο δυτικό κλάδο (π.χ. γερμανική) των ινδοευρωπαϊκών γλωσσών και όχι στον ανατολικό (π.χ. περσική), καθότι δεν υπήρχε στα ιστορικά κείμενα αναφορά για ξανθή ψηλή φυλή με γαλάζια μάτια, που να έφτασε τόσο ανατολικά. Προς το παρόν πάντως η έρημος Τακλαμακάν (που περιβάλλει την κοιλάδα-όαση Ταρίμ) κρατάει καλά κρυμμένα αρκετά από τα μυστικά του υψηλού πολιτισμού τους.
Acer Inc.

Ιστορία

Η εταιρεία ιδρύθηκε το 1976 στην Ταϊβάν, με το όνομα Multitech, από τον Σταν Σιχ (Stan Shih), την σύζυγό του και πέντε άλλα ιδρυτικά μέλη. Η εταιρεία Multitech μετονομάστηκε σε Acer το 1987. Ο Σταν Σιχ παραμένει ως σήμερα στη θέση του προέδρου της εταιρείας.
Στις αρχές της δεκαετίας του 2000, η Acer εφάρμοστε ένα νέο επιχειρηματικό μοντέλο, κάνοντας στροφή από κατασκευαστική εταιρεία σε εταιρεία σχεδιασμού, εμπορίας και διανομής προϊόντων, ενώ εκτελεί διαδικασίες παραγωγής, μέσω συμβάσεων με κατασκευαστές.
Εκτός από τη βασική της δραστηριότητα, η Acer διαθέτει επίσης τη μεγαλύτερη αλυσίδα δικαιόχρησης λιανικού εμπορίου υπολογιστών στην πόλη Ταϊπέι της Ταϊβάν.

Σλόγκαν

Το νυν σλόγκαν ή σύνθημα της Acer είναι η «Εξερεύνηση πέρα από τα όρια» ("Explore beyond limits"), αντιστοίχως τα πρώην ήταν αρχικά η «Ενδυνάμωση των ανθρώπων» ("Empowering people") και στη συνέχεια η «Ενδυνάμωση της τεχνολογίας» ("Empowering technology").
Κοτύλη Ξάνθης

Γεωγραφία - Ιστορία

Η Κοτύλη βρίσκεται στα βόρεια της Ξάνθης, σε απόσταση 40 χλμ. Η δημοτική ενότητα έχει έκταση 79.119 χλμ² με πληθυσμό 2.158 κατοίκους (2011) και αποτελείται από τους οικισμούς Κοτύλη, Αιμόνιο, Δημάρι και Πάχνη. Ως κοινότητα συστάθηκε για πρώτη φορά το το 1924 με το ΦΕΚ 194Α - 14/08/1924.
Ασπρονέρι Έβρου

Γεωγραφία - Ιστορία

Το Ασπρονέρι βρίσκεται νότια του Ερυθροποτάμου σε απόσταση 20 χλμ. Δ.-ΒΔ. από το Διδυμότειχο και 32 χλμ. ΝΔ. από την Ορεστιάδα. Πολιτισμικά συμπεριλαμβάνεται στα χωριά των Μάρηδων, μιας ομάδας γηγενών Θρακών με δική τους ενδυμασία και γλωσσικά ιδιώματα. Ως οικισμός αναφέρεται επίσημα το 1924 στο ΦΕΚ 194Α-14/08/1924 να ορίζεται έδρα της τότε κοινότητας Βρυσικών. Σύμφωνα με το Πρόγραμμα «Καλλικράτης», μαζί με τους Γιατράδες αποτελούν την τοπική κοινότητα Ασπρονερίου που ανήκει στη δημοτική ενότητα Μεταξάδων του δήμου Διδυμοτείχου και σύμφωνα με την απογραφή 2011 έχει πληθυσμό 466 κατοίκους.
Μοσχοφίλερο

Η ποικιλία Μοσχοφίλερο είναι μία από τις πιο διαδεδομένες ποικιλίες στην αμπελοκαλλιέργεια. Η ποικιλία αυτή έχει υποστεί την επίδραση πολλών μεταλλαξιογόνων παραγόντων, ώστε να παρουσιάζει σήμερα μεγάλη γενετική παραλλακτικότητα σε πολλά μορφολογικά και τεχνολογικά χαρακτηριστικά, όπως το χρώμα των ραγών, ο χρόνος ωρίμανσης, η αρωματική γεύση, η περιεκτικότητα σε διάφορα συστατικά κ.α. Γνωστοί κλώνοι που καλλιεργούνται σήμερα είναι το Μαυροφίλερο, το Ξανθοφίλερο, το Ασπροφίλερο και το Κοκκινοφίλερο.

Προέλευση

Ντόπια ποικιλία της νότιας και νοτιοδυτικής Ελλάδας.

Συνώνυμα

Φιλέρι.

Περιοχές καλλιέργειας

Ηλεία, Αρκαδία, Μεσσηνία, Λακωνία καθώς και άλλες περιοχές της Πελοποννήσου και των Ιονίων νήσων.

Παραγωγή

Οίνος Ο.Π.Α.Π. Μαντινεία, Τοπικός οίνος Πελοποννησιακός και Επιτραπέζιος οίνος

Αμπελογραφικά χαρακτηριστικά

Είναι μια ποικιλία ζωηρή και παραγωγική. Η διαμόρφωση γίνεται σε κυπελλοειδή σχήματα και σε γραμμοειδή σχήματα. Παρουσιάζει αξιοσημείωτη αντοχή στον περονόσπορο, αλλά είναι ευαίσθητη στον βοτρύτη.
Μεθυλιδενομάδα

Μεθυλενομάδα ή ομάδα μεθυλενίου ονομάζεται οποιοδήποτε τμήμα μιας οργανικής χημικής ένωση που αποτελείται από δύο άτομα υδρογόνου που συνδέονται με ένα άτομο άνθρακα, το οποίο συνδέεται με το υπόλοιπο μόριο της ένωσης με ένα διπλό δεσμό. Η ομάδα μπορεί να συμβολιστεί ως =CH₂. Αυτό το δομικό στοιχείο ονομάζεται επίσης (ακριβέστερα) μεθυλιδένιο ή μεθυλιδενομάδα ή ομάδα μεθυλιδενίου.
Πολλές οργανικές ενώσεις ονομάζονται και ταξινομούνται σαν να ήταν το αποτέλεσμα αντικατάστασης δυο γειτονικών ατόμων υδρογόνου μιας «μητρικής» ένωσης, από μια ομάδα μεθυλενίου, ακόμη και αν στην πραγματικότητα η συγκεκριμένη «θυγατρική» ένωση δεν μπορεί να παραχθεί με αυτόν τον τρόπο Έτσι, για παράδειγμα, το μεθυλενοκυκλοπροπένιο παίρνει το όνομά του από τη μητρική ένωση κυκλοπροπένιο.  
Η ομάδα μεθυλενίου πρέπει να διακρίνεται από την ένωση μεθυλένιο, που ονομάζεται επίσης καρβένιο, το οποίο αποτελείται από μια ομάδα μεθυλενίου από μόνη της. Η ένωση αυτή συνήθως συμβολίζεται CH₂, και τυπικά η ονομασία «μεθυλένιο» αναφέρεται ειδικά στο βασικό τριπλής κατάστασης ισομερές, ενώ το διεγερμένο απλής κατάστασης ισομερές συστηματικά ονομάζεται μεθυλιδένιο. 
Οι ονομασίες μεθυλενομάδα και γέφυρα μεθυλενίου, επίσης, χρησιμοποιούνται για την, επίσης, δισθενή ομάδα - υποκαταστάτη  -CH₂-, που έχει την ίδια σύνθεση με την ομάδα μεθυλενίου, αλλά συνδέεται με δύο (2) απλούς δεσμούς με δύο διαφορετικά άτομα του υπόλοιπου μορίου, κάθε ένωσης της οποίας αποτελεί μέρος. Ωστόσο, αυτή η ομάδα ονοματίζεται καλύτερα με τον όρο μεθανοδιύλιο ή μεθανοδιυλομάδα, που τη διακρίνει από τη διπλά συνδεμένη με το ίδιο άτομο μεθυλενομάδα. Η διάκριση αυτή είναι συχνά πολύ σημαντική, γιατί είναι πολύ διαφορετική η χημική συμπεριφορά μιας ομάδας με ένα διπλό δεσμό, από μια ομάδα με δύο απλούς.
Final Fantasy VII (βιντεοπαιχνίδι του NES)

Τρόπος παιχνιδιού

Στο Final Fantasy VII, ο παίκτης καθοδηγεί τον πρωταγωνιστή με μία ομάδα τριών εναλλάξιμων χαρακτήρων-μελών της ομάδας, εξερευνά περιοχές και αλληλεπιδρά με άλλους, μη επιλέξιμους χαρακτήρες. Το μεγαλύτερο μέρος του πρώτου κομματιού του παιχνιδιού εξελίσσεται στην πόλη της Midgar , ενώ αργότερα εξερευνούνται πόλεις, μπουντρούμια, σπηλιές. και άλλες παρόμοιες περιοχές. Ο παίκτης μπορεί να αποθηκεύσει το παιχνίδι όποτε επιθυμεί, αλλά όχι κατά τη διάρκεια των μαχών, σε μία θέση αποθήκευσης.
Στη δεύτερη πράξη του παιχνιδιού, ο παίκτης μπορεί να ταξιδέψει μέσω του χάρτη του κόσμου, μία αναπαράσταση του σύμπαντος του Final Fantasy VII σε μικρή κλίμακα. Μπορεί να περιηγηθεί ελεύθερα εκεί, εκτός αν υπάρχουν γεωγραφικά εμπόδια, όπως βουνά ή νερό. Αυτά προσπερνιούνται με τα chocobo, πτηνά όμοια με εμού, αλλά και άλλα μεταφορικά μέσα. Όπως και στα άλλα παιχνίδια Final Fantasy, η μεταφορά σε διάφορες περιοχές του χάρτη συχνά διακόπτεται από τυχαίες μάχες.
Ρομπέν Καμπιγιό

Καλλιτεχνική πορεία

Η πρώτη ταινία μεγάλου μήκους που σκηνοθέτησε ήταν το Les Revenants, η οποία κυκλοφόρησε το 2004. Στη συνέχεια, ήταν ένας από τους σεναριογράφους της ταινίας Ανάμεσα στους τοίχους (2008), η οποία κέρδισε τον Χρυσό Φοίνικα και ο ίδιος το Βραβείο Σεζάρ καλύτερου διασκευασμένου σεναρίου. Η δεύτερη ταινία που σκηνοθέτησε ήταν το Eastern Boys του 2013 και έλαβε υποψηφιότητα για Βραβείο Σεζάρ καλύτερης ταινίας και καλύτερου σκηνοθέτη.
Το 2017 δημιούργησε την ταινία 120 χτύποι το λεπτό, η οποία κέρδισε το Μέγα Βραβείο και τον Queer Χρυσό Φοίνικα στο φεστιβάλ των Καννών. Επίσης, ήταν η πρόταση της Γαλλίας για την καλύτερη ξενόγλωσση ταινία στα 90ά βραβεία Όσκαρ. Ο ίδιος δήλωσε πως αυτή η ταινία ήταν αποχαιρετισμός στα νεανικά του χρόνια και ότι έχει πολλά στοιχεία από την εποχή που ήταν ο ίδιος στην ACT UP ως νεαρός ομοφυλόφιλος άνδρας.
Μηχανή σειράς A.551 ΟΣΕ

Δεκαετία του '80: Παραγγελία

Το 1982, ο ΟΣΕ προέβη σε ειδική παραγγελία από τη ρουμανική Electroputere 10 μηχανών ειδικού τύπου. Είχαν 4.000 ίππους κινητήρες από τη ρουμανική Resita, που σχεδιάστηκε από την αμερικανική ALCO. Παρόμοιες μηχανές παρέχονται από τους Ρουμάνικους και ιρανικούς σιδηροδρόμους. Το επιβλητικό της σχήμα, σε συνδυασμό με τη μεγάλη ιπποδύναμη, της έκανε ένα πορτρέτο του πιο ισχυρού κινητήρα στην εποχή του στην Ελλάδα. Η μηχανή σειράς Α.551 χρησιμοποιούταν κυρίως σε επιβατικές, άλλα και εμπορικές αμαξοστοιχίες στην γραμμή Αθηνών-Θεσσαλονίκης.  
Αν και ισχυρές με την ικανότητα να κυκλοφορούν συζευγμένες με πολλά βαγόνια, είχαν αρκετά προβλήματα αξιοπιστίας. Κυκλοφόρησαν με την αρίθμηση A.551-A.560. Αν και έχουν δύο καμπίνες οδηγού, μόνο μία χρησιμοποιήθηκε στην πραγματικότητα. Χωρίς οποιοδήποτε είδος θέρμανσης, η σειρά χρειαζόταν θερμοβάγονο το χειμώνα, για της ανάγκες θέρμανσης του συρμού.

Δεκαετία του '90: Απόσυρση

Η A-557 ανακατασκευάστηκε το φθινόπωρο του 1997, λίγο διαφορετική, με ένα νέο "μεγάλο μπλοκ κινητήρα" μέσα. Το πείραμα τελικά απέτυχε και η μονάδα τέθηκε σε απόθεση ξανά μετά από μερικούς μήνες. Ωστόσο, από την 1η Μαρτίου 1998, εμφανίστηκαν μόνο περιστασιακά. Η A-556 αντικαταστάθηκε μέχρι τη Λάρισα, όπου είχε αντικατασταθεί με A-457 Larissa Thunderbird "). 
Στα τέλη Απριλίου και τον Μάιο λειτουργούσαν μόνο η Α-554 και η Α-555, οι υπόλοιπες βρίσκονταν σε απόθεση στην Αθήνα. Τον Ιούλιο του 1998, αυτές οι δύο τελευταίες μονάδες αποσύρθηκαν, μόλις 16 χρόνια μετά την αγορά τους, και όλες εκτός από την A.557 διαλύθηκαν και μόνο οι κινητήρες τους (ALCO 16R 251) χρησιμοποιήθηκαν για την ανακατασκευή των μηχανών σειράς Α.501.
Ανατολική Φραγκία

Στην μεσαιωνική ιστοριογραφία, η Ανατολική Φραγκία (λατινικά: Francia orientalis) ή Ανατολικό Φραγκικό Βασίλειο (regnum Francorum orientalium) ήταν ο πρόδρομος του Βασιλείου της Γερμανίας, και κράτησε από το, περίπου, 840 ως το 962. Η Ανατολική Φραγκία δημιουργήθηκε από το διαμοιρασμό της Αυτοκρατορίας των Καρολιδών μετά το θάνατο του Αυτοκράτορα Λουδοβίκου του Ευσεβούς, αλλά ο ανατολικός-δυτικός διαχωρισμός "σταδιακά αποκρυσταλλώθηκε στην εγκαθίδρυση ξεχωριστών βασιλείων".

Σύνορα

Μετά από τρία χρόνια εμφυλίου πολέμου που ακολούθησε το θάνατο το Λουδοβίκου του Ευσεβή στις 20 Ιουνίου 840, υπογράφηκε τον Αύγουστο του 843 από τους τρεις γιους και κληρονόμους του η Συνθήκη του Βερντέν. Ο Λουδοβίκος ο Γερμανικός πήρε το ανατολικό μέρος, που αποτελούταν κυρίως από γερμανόφωνους πληθυσμούς. Τα Χρονικά της Φούλντα περιγράφουν ότι το βασίλειο χωρίστηκε στα τρία και ότι ο Λουδοβίκος πήρε το ανατολικό μέρος. Τα Μπερτινιανά Χρονικά περιγράφουν την έκταση των εδαφών του: "στον καταμερισμό των κομματιών, ο Λουδοβίκος απόκτησε όλα τα εδάφη πέρα από τον ποταμό Ρήνο, αλλά και από αυτήν την πλευρά του Ρήνου επίσης τις πόλεις Σπάιερ, Βορμς και Μάιντς και της περιοχές τους". Το βασίλειο της Δυτικής Φραγκίας πήγε στον νεότερο, ετεροθαλή αδελφό του Λουδοβίκου Κάρολο τον Φαλακρό, ενώ το μεταξύ τους βασίλειο της Μέσης Φραγκίας, που περιελάμβανε και την Ιταλία, και ο τίτλος του Αυτοκράτορα δόθηκε στον μεγαλύτερο αδελφό Λοθάριο Α΄.
Ενώ η Δυτική και η Μέση Φραγκία περιελάμβαναν "την καρδιά των παραδοσιακών Φραγκικά εδαφών", η Ανατολική αποτελούταν κυρίως από εδάφη που προσαρτήθηκαν στην Φραγκική Αυτοκρατορία μόλις τον 8ο αιώνα. Αυτά περιελάμβαναν τα δουκάτα της Αλεμανίας, Βαυαρίας, Σαξονίας, και Θουριγγίας, καθώς και τα νοτιότερα και ανατολικότερα μαρκάτα με τους Δανούς και τους Σλάβους. Ο χρονικογράφος της εποχής Ρεγκίνο του Προυμ, έγραψε ότι "διαφορετικοί άνθρωποι" (diversae nationes populorum) της Ανατολικής Φραγκίας, κυρίως γερμανόφωνοι και σλαβόφωνοι, μπορούσαν "να διαφοροποιηθούν μεταξύ τους ως προς τη φυλή, τα έθιμα, τη γλώσσα και τους νόμους" (genere moribus lingua legibus).
Diff

Στην επιστήμη των υπολογιστών το diff είναι ένα βοηθητικό πρόγραμμα σύγκρισης αρχείων που δίνει σαν έξοδο τις διαφορές μεταξύ δυο αρχείων. Το πρόγραμμα δείχνει τις αλλαγές που έγιναν ανά γραμμή (για τα αρχεία κειμένου). Σύγχρονες υλοποιήσεις υποστηρίζουν και δυαδικά αρχεία.
Η έξοδος καλείται 'diff' ή πιο γενικά patch αφού η έξοδος μπορεί να χρησιμοποιηθεί σαν είσοδος από το πρόγραμμα patch. Η έξοδος από παρόμοια βοηθήματα σύγκρισης αρχείων καλείται επίσης "diff". Όπως η χρήση της λέξης "grep" χρησιμοποιείται για να περιγράψει την ενέργεια της αναζήτησης, η λέξη diff χρησιμοποιείται στην διάλεκτο των ειδικών του χώρου σαν ρήμα για να υποδηλώσει τον υπολογισμό των διαφορών.

Ιστορία

Το βοήθημα diff αναπτύχθηκε στις αρχές της δεκαετίας του 1970 στο λειτουργικό σύστημα Unix που προερχόταν από τα Bell Labs της AT&T στο Murray Hill του New Jersey. Η τελική έκδοση κυκλοφόρησε μαζί με την 5η έκδοση του Unix το 1974, και είχε δημιουργηθεί εξ' ολοκλήρου από τον Douglas McIlroy. Η έρευνα αυτή δημοσιεύτηκε το 1976 σε μια εργασία που συνέγραψε μαζί με τον James W. Hunt ο οποίος ανέπτυξε ένα αρχικό πρωτότυπο του diff.
Γιώργος Κάρουλλας

Βιογραφικά στοιχεία

Ο Γιώργος Κάρουλλας γεννήθηκε στις 8 Ιουνίου 1972. Κατάγεται από τις κοινότητες Στύλλοι και Γαϊδουράς. Ομιλεί πέρα από την ελληνική και την αγγλική γλώσσα. Απέκτησε πτυχίο δασκάλου από την Παιδαγωγική Ακαδημία Κύπρου. Ακολούθως, απέκτησε δίπλωμα επιμόρφωσης του Παιδαγωγικού Ινστιτούτου Κύπρου. Στη συνέχεια απέκτησε πτυχίο παιδαγωγικής δημοτικής εκπαίδευσης από το Εθνικό και Καποδιστριακό Πανεπιστήμιο Αθηνών. Ακολούθως απέκτησε πτυχίο γεωγραφίας και μεταπτυχιακό στη γεωγραφία από το Πανεπιστήμιο του Οχάιο. Στη συνέχεια έκανε διδακτορικές σπουδές στη γεωγραφική εκπαίδευση στο Αριστοτέλειο Πανεπιστήμιο Θεσσαλονίκης. 
Εργάζεται ως γεωγράφος. Είναι ακαδημαϊκός και διδάσκει στο Πανεπιστήμιο Κύπρου. Επιπλέον, είναι επιστημονικός υπεύθυνος των Αναλυτικών Προγραμμάτων Γεωγραφίας Δημοτικής και Μέσης Εκπαίδευσης.

Πολιτική διαδρομή

Την περίοδο 1999-200 διετέλεσε αναπληρωτής επαρχιακός γραμματέας της Οργάνωσης Νέων Επιστημόνων (ΟΝΕ) του ΔΗΣΥ Αμμοχώστου και την περίοδο 2003-2007 διετέλεσε επαρχιακός γραμματέας της οργάνωσης. Την περίοδο 2007-2012 διετέλεσε επαρχιακός γραμματέας της τοπικής αυτοδιοίκησης του ΔΗΣΥ Αμμοχώστου και την περίοδο 2012-2013 επαρχιακός οργανωτικός γραμματέας του ΔΗΣΥ Αμμοχώστου. Από το 2013 είναι επαρχιακός γραμματέας του ΔΗΣΥ. Επιπλέον, είναι συντονιστής άμυνας του ΔΗΣΥ.
Στις βουλευτικές εκλογές του 2016 εκλέχτηκε για πρώτη φορά βουλευτής στην Εκλογική Περιφέρεια Αμμοχώστου με τον ΔΗΣΥ. 
Ως βουλευτής, είναι αναπληρωτής πρόεδρος της Κοινοβουλευτικής Επιτροπής Παιδείας και Πολιτισμού και μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Εσωτερικών και της Κοινοβουλευτικής Επιτροπής Περιβάλλοντος.
Πανελλήνιο πρωτάθλημα στίβου ανδρών 2019

Σχόλια

Συνολικά στα ανδρικά αγωνίσματα βαθμολογήθηκαν 98 σωματεία.

Ειδικά πρωταθλήματα

Διεξήχθησαν ξεχωριστά από το πανελλήνιο πρωτάθλημα σε διάφορες περιοχές.
GamesRadar

Ιστορικό

Το 2007 το κράτος του Τέξας κατέθεσε μια αγωγή εναντίον της Future plc και έναν άλλο ιδιοκτήτη της ιστοσελίδας για την παραβίαση του Children's Online Privacy Protection Act. Η αγωγή ισχυρίζεται ότι η ιστοσελίδα "απέτυχε να καλύψει τις απαραίτητες γνωστοποιήσεις και να λάβει τη συγκατάθεση των γονέων πριν από τη συλλογή προσωπικών πληροφοριών από τα παιδιά." Ο ιδιοκτήτης της άλλης ιστοσελίδας εγκαταστάθηκε τον Μάρτιο του 2008, αν και η τελική του διάθεση εναντίον της Future plc δεν είναι δημόσια.
Από τις αρχές του 2012, πολλοί από τους μακροχρόνιους συγγραφείς και εκδότες είτε απολύθηκαν είτε έχουν μετακινηθεί σε άλλες σταδιοδρομίες, συμπεριλαμβανομένων πολλών επαναλαμβανόμενων οικοδεσποτών και επισκέπτες του podcast του "TalkRadar", η οποία έληξε στο επεισόδιο 198 το Φεβρουάριο του ίδιου έτους. Τον Νοέμβριο του 2012 ο Keith Walker έγινε ο νέος εκδότης στη Future και ως εκ τούτου του GamesRadar, ψάχνει για τη βελτίωση της "ψηφιακής ανάπτυξης". Τον Δεκέμβριο του 2012, η ιστοσελίδα υπέστη ένα δραστικό νέο επανασχεδιασμό, συμπεριλαμβανομένων νέας διάταξης, διασύνδεση και τακτικά χαρακτηριστικά, μαζί με τα νέα μέλη του προσωπικού και τον διάδοχο του podcast του TalkRadar με τίτλο "RadioRadar". Πολλά από τα αρχικά μέλη της TalkRadar πήγαν για να δημιουργήσουν το Laser Time podcast network, συμπεριλαμβανομένων των εμφανίσεων με τους τωρινούς εργαζόμενους του GamesRadar.
Τον Μάιο του 2014, αναφέρθηκε ότι η Future σχεδιάζει να κλείσει τις ιστοσελίδες του Edge, Computer and Video Games και άλλες δημοσιεύσεις βιντεοπαιχνιδιών. Τον Δεκέμβριο του 2014, επιβεβαιώθηκε ότι η C&VG θα κλείσει και το περιεχόμενό της θα δημοσιεύονταν στο GamesRadar, ενώ τον Ιανουάριο του 2015 ανακοινώθηκε ότι το ίδιο θα συμβεί και με την Edge.
Τζουράς

Ο τζουράς  είναι  ένα  όργανο  το  οποίο  κατάγεται  απο  την  οικογένεια των  λαουτοιδών  οργάνων και  ο  παππούς  του  είναι  το  σάζι  όπως  και  του  μπουζουκιού  και  του  μπαγλαμά.Ο αυθεντικός  τζουράς είναι  ο  3χορδος.
Ο τζουράς είναι νυκτό μουσικό όργανο, οκτάχορδο ή εξάχορδο. Θεωρείται μικρογραφία του μπουζουκιού, καθώς έχει μανίκι και κεφαλάρι όμοιο, αλλά μικρότερο σκάφος, περίπου διπλάσιο  από τον μπαγλαμά. Κατασκευάζεται από τα ίδια υλικά και με παρόμοιες τεχνικές με το μπουζούκι και ανήκει και αυτό το ίδιο, στα έγχορδα λαϊκά όργανα της οικογένειας των λαούτων, εξέλιξη του ταμπουρά, που θεωρείται απόγονος της αρχαιοελληνικής πανδούρας ή πανδουρίδας ή πανδούριο.
Το κούρδισμά του είναι:
-Τρίχορδο: ΡΕ ΛΑ ΡΕ
-Τετράχορδο: ΡΕ ΛΑ ΦΑ ΝΤΟ
Ο ήχος του θυμίζει μπουζούκι αλλά έχει τη δική του ιδιαίτερη χροιά, γι' αυτό ο τζουράς έχει κατακτήσει την θέση που έχει σήμερα στην ελληνική λαϊκή ορχήστρα.